stanford-oval/wikipedia huggingface dataset:
Amin Affane

| 0 | 1 | 2 |
| --- | --- | --- |

Henkilötiedot
Koko nimi: Amin Tareq Affane
Syntymäaika: 21. tammikuuta 1994 (ikä 30)
Syntymäpaikka:  Angered, Ruotsi
Pelipaikka: vasen laituri
Pituus: 174 senttimetriä
Seura
Seura:  IFK Göteborg
Pelinumero: 11
Junioriseurat
 2010–2012:  Lärje-Angereds IF  Chelsea FC
Seurat
| Vuodet | Seura | O (M) |
| 2012- 2012-2013 2013-2014 2014-2015 2015 2016-2017 2018- 2019 |  Chelsea FC  Roda JC (laina)  Energie Cottbus  VfL_Wolfsburg II  Arminia Bielefeld  AIK  IFK Göteborg  Örgryte IS (laina) | 0 (0) 15 (1) 9 (2) 22 (12) 8 (0) 34 (1) 28 (1) 11 (1) |
Maajoukkue
| 2009–2011 2011–2012 2017 |  Ruotsi U-17  Ruotsi U-19  Ruotsi U-21 | 14 (1) 6 (0) 1 (0) |
 Seurajoukkueuran tilastot kattavat vain kansalliset sarjat, päivitetty 11. kesäkuuta 2020.  Maajoukkueuran tilastot päivitetty 11. kesäkuuta 2020.
Amin Tareq Affane (s. 21. tammikuuta 1994 Angered, Ruotsi) on marokkolaistaustainen ruotsalainen jalkapalloilija, joka edustaa Ruotsin Allsvenskanin joukkuetta IFK Göteborg. Affane on pelipaikaltaan vasen laituri ja hänen pelinumeronsa on 11.
Affane siirtyi Ruotsista entisestä seurastaan Lärje-Angereds IF:stä Englantiin, Chelsean akatemiaan. Hän ei päässyt peliajalle A-joukkueessa, joten siirtyi kaudeksi 2011–2012 lainaan Roda JC:hen. Tämän jälkeen hän pelasi kaudet 2013-2015 Saksassa, kunnes palasi Ruotsiin.
Albertus

Albertus
Albertus on Berthold Wolpen suunnittelema, metalliin kaiverrettuja kirjaimia muistuttava serif-kirjaintyyppi. Se sopii parhaiten otsikoihin ja lyhyisiin tekstikatkelmiin.
Wolpe suunnitteli Albertuksen vuosina 1932–1940, aluksi versaalit, myöhemmin pienaakkoset ja erikoismerkit. Monotype Corporationin Englannin osaston typografian konsultti Stanley Morison tilasi kirjaintyypin Wolpelta. Morison nimesi kirjaintyypin keskiajan oppineen Albert Suuren mukaan. Wolpen suunnittelun lähtökohtana olivat hänen pronssilaatoille tekemänsä kirjaimet. Hän kaiversi metallin pois  kirjainmuotojen ympäriltä, mikä Wolpen mukaan teki kirjaimista selvempiä ja kutisti pääteviivat äärimmäisen pieniksi.
Käyttö

Wolpe käytti Albertusta useissa Faber & Faber -kustantamolle suunnittelemissaan kirjankansissa. Lontoon kaupunkipiiri Lontoon City käyttää Albertus-kirjaintyyppiä katukylteissään.
John Carpenter on käyttänyt Albertusta useiden elokuviensa alkuteksteissä. Näihin kuuluvat muun muassa Escape from New York, The Thing ja Starman.
Katukyltti Lontoon Cityssä
Östra Finlands Nation

Östra Finlands Nation (ÖFN) on Helsingin yliopistossa toimiva ruotsinkielinen osakunta. Sen kanta-alue on itäinen Suomi eli Itä- ja Kaakkois-Suomi sekä Itä-Uusimaa, käytännössä lähinnä viimeksi mainittu.
Östra Finlands Nationin tilat ovat Åbo Nationin tavoin Uuden ylioppilastalon Nypolenissa,  A-rapun 4.kerroksessa.
Historia

Vuonna 1653 perustettu Wiipurilainen Osakunta oli vuoteen 1923 kaksikielinen. Kuitenkin 1900-luvun alun suomalaistamiskehitys osakunnassa huoletti ruotsinkielisiä jäseniä ja he perustivat 1924 oman osakunnan. Ero tapahtui kuitenkin rauhallisesti, ja sisarosakuntien suhde on nykyisinkin hyvä. Valtaosa osakunnan jäsenistöstä tuli talvisotaa edeltävänä aikana Viipurista, mutta 1940-luvun jälkeen pääasiallinen kanta-alue siirtyi lännemmäksi, ja nykyään suurin osa jäsenistöstä tulee osakuntaan itäiseltä Uudeltamaalta eli Sipoosta, Porvoosta ja Loviisan seudulta sekä läntisestä Kymenlaaksosta eli Pyhtäältä sekä Kotkasta. Vaikka nykyään vain harvalla osakuntalaisella on suoria siteitä Viipurin kaupunkiin, osakunnalla on vahvat siteet emäkaupunkiinsa, ja jäsenet esimerkiksi käyttävät itsestään edelleenkin nimitystä wiburgenser eli ”wiipurilaiset”.
Yhteistyöjärjestöt

Sisarosakunnat ja ystävyysjärjestöt Suomessa ja ulkomailla:
Wiipurilainen Osakunta, Helsinki
Karjalainen Osakunta, Helsinki
Östra Finlands nation, Turku
Västmanlands-Dala nation, Uppsala
Helsingborgs-Landskrona nation, Lund
Amicus curiae

Amicus curiae (latinaa, kirjaimellisesti 'tuomioistuimen ystävä') on henkilö tai muu taho, joka ei ole oikeustapauksen asianosainen mutta joka saa esittää oikeudelle lausunnon. Lausuntoja voivat esittää esimerkiksi kansalaisjärjestöt ja muut painostusryhmät. Tapa on käytössä muun muassa Euroopan ihmisoikeustuomioistuimessa ja Yhdysvaltain korkeimmassa oikeudessa.
Amicus curiae on todennäköisesti lähtöisin roomalaisesta oikeudesta, jossa tuomari usein nimitti itselleen neuvonantajan. Nykyään lausunnot tukevat lähes aina jompaakumpaa oikeustapauksen osapuolta.
Yhdysvaltain korkeimmassa oikeudessa amicus curiae -lausuntoja ovat esittäneet paljon muun muassa kansalaisjärjestöt ACLU ja NAACP. Lausunnon saavat halutessaan antaa liittovaltio ja osavaltiot, mutta muut tarvitsevat siihen yleensä luvan tapauksen molemmilta osapuolilta. Korkein oikeus voi antaa lausunnolle luvan, vaikka osapuoli vastustaisi sitä. Yksittäisissä oikeustapauksissa amicus curiae -lausuntoja voi olla kymmeniä tai jopa yli sata.
Euroopan unioni on esittänyt lausuntoja Yhdysvaltain korkeimmassa oikeudessa kuolemantuomiota käsittelevissä tapauksissa.
Andrine Flemmen

| Mitalit> Maa:   Norja.Naisten alppihiihto.MM-kilpailut  | Mitalit> Maa:   Norja.Naisten alppihiihto.MM-kilpailut  | Mitalit> Maa:   Norja.Naisten alppihiihto.MM-kilpailut  | Maa:   Norja> Naisten alppihiihto. |
| --- | --- | --- | --- |
|  Hopeaa | Vail / Beaver Creek 1999 | suurpujottelu |  |
Andrine Flemmen (s. 29. joulukuuta 1974 Molde, Norja) on norjalainen uransa lopettanut alppihiihtäjä. Hän menestyi urallaan parhaiten suurpujottelussa, jossa hän voitti hopeaa Vailin MM-kisoissa 1999 sekä kolme maailmancupin osakilpailua.
Maailmancup-voitot

| Aika | Paikka | Laji |
| --- | --- | --- |
| 24. lokakuuta 1998 |  Sölden | Suurpujottelu |
| 21. marraskuuta 2001 |  Copper Mountain | Suurpujottelu |
| 26. lokakuuta 2002 |  Sölden | Suurpujottelu |
Örgryte IS Fotboll

Örgryte IS Fotboll on göteborgilaisen Örgryte IS -urheiluseuran jalkapallojaosto. Seuran miesten edustusjoukkue pelaa kaudella 2022 Ruotsin toiseksi korkeimmalla sarjatasolla Superettanissa. Örgryte on eräs Ruotsin menestyneimmistä jalkapalloseuroista. Se on voittanut maan mestaruuden 14 kertaa.
Historia

Ensimmäisen ottelunsa jalkapallojoukkue pelasi 22. toukokuuta vuonna 1892 Idrottssällskapet Lyckans Soldateria vastaan ja voitti kamppailun maalein 1–0. 1800- ja 1900-lukujen vaihteen molemmin puolin se hallitsi Ruotsin jalkapalloa ja voitti mestaruuden vuosina 1896, 1897, 1898, 1899, 1902, 1904, 1905, 1906, 1907, 1909 ja 1913. Joinakin vuosina seura oli niin ylivoimainen, että reservijoukkue sijoittui sarjassa toiseksi. Allsvenskanissa se pelasi heti sarjan ensimmäisellä kaudella 1924, minkä jälkeen voitti mestaruudet vuosina 1926 ja 1928. Sittemmin menestyskulku katkesi ja joukkue putosi kakkosdivisioonaan, mistä se nousi takaisin Allsvenskaniin vasta 1950-luvulla. Noihin aikoihin nimekkäitä pelaajia joukkueessa olivat muiden muassa Agne Simonsson, Gunnar Gren, Lennart Wing ja Rune Börjesson. 1970-luvulla joukkue putosi jälleen kakkoseen, mistä se nousi 1980-luvulla takaisin korkeimmalle sarjatasolle. Noiden aikojen maineikkaita pelaajia olivat Sören Börjesson, Sven Andersson, Glenn Martindahl, Jan Hellström ja Conny Karlsson. Seuran voitti historiansa neljännentoista ja toistaiseksi viimeisen mestaruutensa vuonna 1985. Mestaruusjoukkuetta valmensi joukkueen entinen tähtipelaaja Agne Simonsson. 1990-luvulla joukkue putosi jälleen Allsvenskanista ja kävi jopa kolmanneksi korkeimmalla sarjatasolla ennen nousuaan takaisin. Joukkueen viimeisin suursaavutus on vuodelta 2000, jolloin se voitti historiansa ainoan Ruotsin Cup -mestaruuden.
Ennätyksiä

Eniten Allsvenskan-otteluita: Niclas Sjöstedt, 261 (1987–2000)
Eniten Allsvenskan-maaleja: Carl-Erik Holmberg, 193
Yleisöennätys: 46 405 katsojaa 11. lokakuuta vuonna 1985 Landskronaa vastaan
Saavutuksia

Ruotsin mestaruus 1896, 1897, 1898, 1899, 1902, 1904, 1905, 1906, 1907, 1909, 1913, 1926, 1928, 1985
Ruotsin Cupin voitto 2000
Aiheesta muualla

Virallinen sivu
Kannattajien sivu
Amida

Amida on jokaisen juutalaisen jumalanpalveluksen eli tefillan keskeisin rukous. Sana tulee heprean kielen verbistä la'amod, joka tarkoittaa seistä. Amidan toinen nimi on šemone esre eli suomeksi kahdeksantoista. Tällä tarkoitetaan 18 siunausta, joista arkipäivän amida-rukous koostuu. Amidaan viitataan myös juutalaisissa lähteissä kuten Talmudissa nimellä tefilla, joka tarkoittaa rukousta.
Rabit asettivat Amida-rukouksen Jerusalemin temppelin uhritoimitusten sijaan ja se tapahtui Esran aikana Babylonian pakkosiirtolaisuuden jälkeen noin vuonna 538 eaa. Rukouksen nimi perustuu siihen, että se luetaan seisaaltaan ja Jerusalemia kohti kääntyneenä.
Alun perin rukous koostui 18:sta siunauksesta. Babylonian pakkosiirtolaisuuden jälkeen lisättiin pahantekijöitä koskeva 12. siunaus ja nimi pysyi samana, vaikka siunauksia onkin 19. Amidan siunaukset tiivistettyinä:
Herra, isiemme kilpi, suojelkoon meitä.
Herra antaa elämän ja ylösnousemuksen kaikille.
Herra on pyhä.
Herra lahjoittaa ihmiselle älyn ja tuntemisen.
Herra suo meille katumuksen hengen.
Herra antaa syntimme anteeksi.
Herra auttaa ja lunastaa.
Herra parantaa sairaudet.
Herra siunaa työmme hedelmät.
Herra lupaa pelastuksen kansalleen.
Herra hallitsee ja tuomitsee oikeudenmukaisesti.
Herra ei jätä rankaisematta pahaa.
Herra auttaa oikeamielisiä.
Herra palauttaa istuimensa Jerusalemiin.
Herra tuo messiaan.
Herra kuulee rukoukset.
Herra palauttaa Temppelin ja palveluksen.
Herra olkoon kiitetty ihmeidensä johdosta.
Herra antaa kansalleen iankaikkisen rauhan.
Sapattisin ja juhlapyhisin amida koostuu seitsemästä siunauksesta. Ensimmäiset ja viimeiset kolme ovat samat kuin arkipäivisin, ja keskimmäinen siunaus koskee ao. juhlaa. Hanukkana ja purimina lisätään 17. siunaukseen erityinen siunaus näiden juhlien ihmeeseen liittyen.
Anna Ehrnrooth

Anna Ehrnrooth (o.s. Anna-Kristina van Gilse van der Pals, s. 31. maaliskuuta 1944 Lohja) on suomenruotsalainen sairaanhoidon opettaja ja valtiotieteiden kandidaatti, joka toimi johtotehtävissä ruotsinkielisessä sairaanhoito-oppilaitoksessa Helsingissä sekä 1980-ja 1990-luvulla ruotsinkielisen marttajärjestön Finlands svenska marthaförbundin puheenjohtajana. Järjestöön kuului tuolloin noin 14 000 jäsentä.
Ehrnrooth varttui Laakspohjan kartanossa Lohjalla Adalbert van der Palsin tyttärenä. Hän valmistui ylihoitajaksi 1978 ja sairaanhoidon opettajaksi 1979. Valtiotieteen kandidaatin tutkinnon hän suoritti aikuisiällä vuonna 1993 Åbo Akademissa.
Andris Ameriks

| Andris Ameriks |
| --- | --- |

Euroopan parlamentin jäsen
 2. heinäkuuta 2019 –  
Henkilötiedot
Syntynyt: 5. maaliskuuta 1961 (ikä 63)
Tiedot
Puolue:  Sosiaalidemokraattinen puolue ”Harmonia”
Koulutus:  ekonomisti
Tutkinnot:  Riian teknillinen yliopisto Latvian yliopisto
Andris Ameriks (5. maaliskuuta 1961) on latvialainen harmoniapuoluetta edustava poliitikko, joka toimi Riian varapormestarina vuoteen 2018. Vuonna 2019 hänet valittiin europarlamentaarikoksi Latvian europarlamenttivaaleissa yhdessä Riian entisen pormestarin Nils Ušakovsin kanssa. Ameriks ja Ušakovs olivat korruptiotutkinnan kohteina ennen kuin heidät valittiin europarlamenttiin. Heidän päätöstään siirtyä Riiasta Brysseliin on luonnehdittu pakenemiseksi Latvian yleisradiossa.
Aiheesta muualla

Kuvia tai muita tiedostoja aiheesta Andris Ameriks Wikimedia Commonsissa
Andris Ameriks Euroopan parlamentin jäsenet. Euroopan parlamentti.
Anna Eliza Williams

Anna Eliza Davies Williams (2. kesäkuuta 1873 – 27. joulukuuta 1987) oli poikkeuksellisen pitkäikäinen britti. Hän syntyi Gloucestershiressa, Englannissa, ja kuoli Swanseassa, Walesissa.
Williams oli maailman vanhin elossa oleva ihminen helmikuusta joulukuuhun 1987. Oman maansa ennätyksen hän oli rikkonut jo vuonna 1985. Williamsista tuli myös kaikkien aikojen vanhin ihminen: kenenkään ei tiedetä häntä aiemmin saavuttaneen 114 vuoden ikää. Hänen ennätyksensä rikkoi vasta Jeanne Calment, joka pitää ennätystä hallussaan yhä.
Williams kuoli 27.12.1987, ja maailman vanhin elävä ihminen oli hänen jälkeensä Florence Knapp. Williamsin ennätyksen Britannian kaikkien aikojen vanhimpana rikkoi myöhemmin Charlotte Hughes.
Échenoz-la-Méline

| Échenoz-la-Méline |
| --- | --- |

 vaakuna
 Échenoz-la-Méline
 Koordinaatit: 47°36′09″N, 6°08′16″E 
Valtio:  Ranska
Alue:  Burgundi-Franche-Comté
Departementti:  Haute-Saône
Arrondissementti:  Vesoul
Pinta-ala:  
 – Kokonaispinta-ala:  8,1 km²
Väkiluku (2014):  3 203 
 – Väestötiheys:  395 as./km²
Kunnan numero:  70207
 
 Kunnan kotisivut 
Infobox OKVirheellinen NIMI-arvo: 
Échenoz-la-Méline on kunta itäisessä Ranskassa Haute-Saônen departementissa Burgundi-Franche-Comtén alueella. Se on viereisen Vesoulin kunnan esikaupunki.
Tunnettuja kuntalaisia

Stéphane Peterhansel, moninkertainen Dakar-rallin voittaja.
Aiheesta muualla

Kuvia tai muita tiedostoja aiheesta Échenoz-la-Méline Wikimedia Commonsissa
Almendralejo

| Almendralejo |
| --- | --- |
 Plaza de Espronceda
 lippu:  vaakuna
 Almendralejo
 Koordinaatit: 38°40′59″N, 6°24′33″W 
Valtio:  Espanja
Itsehallintoalue:  Extremadura
Maakunta:  Badajoz
Pinta-ala:  
 – Kokonaispinta-ala:  164,5 km²
Väkiluku (2016):  34 543
 
 http://www.almendralejo.es/ 
Infobox OKVirheellinen NIMI-arvo: 
Almendralejo on kaupunki Extremaduran itsehallintoalueella Espanjassa. Almendralejon väkiluku on noin 34 500 (2016).
Kuvia

Iglesia de Nuestra Señora de la Purificación
Palacio de Monsalud
Kirjailija José de Esproncedan (1808–1842) muistomerkki.
Katu Almendralejossa.
Aiheesta muualla

Kuvia tai muita tiedostoja aiheesta Almendralejo Wikimedia Commonsissa
Aleksei Pažitnov

| Aleksei Pažitnov |
| --- | --- |
 Aleksei Pažitnov vuonna 2008.
Henkilötiedot
Syntynyt: 16. huhtikuuta 1955 (ikä 69)
Ammatti:  videopelisuunnittelija
Aleksei Pažitnov (Алексей Пажитнов, s. 16. huhtikuuta 1955) on Neuvostoliitossa syntynyt, mutta nykyisin Yhdysvalloissa asuva insinööri ja tietokonepelien suunnittelija. Hänet tunnetaan parhaiten videopeli Tetriksen kehittäjänä.
Pelit

| Peli | Julkaistu | Alustat | Pažitnovin rooli |
| --- | --- | --- | --- |
| Tetris | 1985 | Electronica 60, IBM-PC | Alkuperäinen konsepti  (Vadim Gerasimovin ja Dmitry Pavlovskyn kanssa)  |
| Welltris | 1989 | Amiga, Atari ST, Commodore 64, DOS, Macintosh & ZX Spectrum | Suunnittelija  (Andrei Sgenovin kanssa)  |
| Faces | 1990 | DOS, Macintosh | Alkuperäinen konsepti  (Vladimir Pokhilkon kanssa)  |
| Hatris | 1990 | TurboGrafx-16, Arcade, Game Boy & NES | Alkuperäinen konsepti |
| Knight Move | 1990 | Famicom Disk System (Japani) | Ideoija |
| El-Fish | 1993 | DOS | Alkuperäinen konsepti  (Vladimir Pokhilkon kanssa)  |
| Wild Snake | 1994 | Game Boy & Super NES | Suunnittelija |
| Knight Moves | 1995 | Microsoft Windows | Ideoija |
| Ice & Fire | 1995 | Windows, Macintosh & PlayStation | Alkuperäinen konsepti  (Vladimir Pokhilkon kanssa)  |
| Tetrisphere | 1997 | Nintendo 64 | Avustaja |
| Microsoft Entertainment Pack: The Puzzle Collection | 1997 | Windows & Game Boy Color | Suunnittelija |
| Pandora's Box | 1999 | Windows | Suunnittelija |
| Hexic HD | 2005 | Xbox 360  (Esiasennettuna kovalevyllisissä Xbox 360 -malleissa) | Alkuperäinen konsepti ja suunnittelu  |
| Dwice  | 2006 | Windows | Suunnittelija |
| Hexic 2 | 2007 | Xbox 360  (Xbox Live Arcade) | Suunnittelija  |
Anja Meldo

Anja Wilen (o.s. Meldo, s. 19. huhtikuuta 1945, Hollola) on entinen suomalainen suunnistaja.
Tampereen Kooveeta edustanut Meldo osallistui suunnistuksen ensimmäisiin MM-kisoihin Fiskarissa 1966. Hän sijoittui henkilökohtaisella matkalla toiseksi parhaana suomalaisena kahdeksanneksi ja sai hopeaa viestijoukkueen avausosuuden suunnistajana.
Wilenin edesmennyt aviomies Tarmo Wilen kilpaili myös suunnistajana voittaen Jukolan viestin.
Saavutukset

MM-hopeaa viestissä 1966
MM-kisoissa kahdeksas henkilökohtaisella matkalla 1966
Aleksei Pisemski

| Aleksei Pisemski |
| --- | --- |
 Ilja Repin: Aleksei Feofilaktovitš Pisemski, 1880.
Henkilötiedot
Koko nimi:  Aleksei Feofilaktovitš Pisemski
Syntynyt: 1820
Kuollut: 1881 (60–61 vuotta)
Kansalaisuus:  Venäjä
Ammatti:  kirjailija
Kirjailija
Äidinkieli: venäjä
Tuotannon kieli: venäjä
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Aleksei Feofilaktovitš Pisemski (ven. Алексей Феофилактович Писемский; 1820–1881) oli venäläinen kirjailija. Hän tutustui Moskovan yliopistossa länsieurooppalaiseen kirjallisuuteen, jonka realistit ja naturalistit viehättivät häntä. Kun hän palveli myöhemmin virkamiehenä eri seuduilla, hän rikastutti havaintojaan maaseudun, etenkin talonpoikaisväestön, elämästä.
Ensimmäinen novelli "Herravalta", jonka hän oli kirjoittanut 1847, sai sensuurin vuoksi ilmestyä vasta 1857. Tunnetuimpia hänen teoksistaan ovat Tuhat sielua, Intohimoon perustuva avioliitto, Katkera kohtalo (teoksia ei suomennettu), joka on vaikuttava näytelmä kansanelämästä, sekä pessimistinen romaani Rauhaton meri, jossa Pisemski lausuu tuomionsa ihmisluonnon heikkouksista. Hänen vakaumuksensa mukaan jaloilla aatteilla ei ole valtaa ihmiselämässä, jonka määräävät pelkästään voitonhimo ja sukuvietti. Tämä synkkä maailmankatsomus, jota hän esittää kaikessa alastomuudessa naturalistisissa kuvauksissaan, vei hänet yhteentörmäykseen aikansa vapaamielisten kanssa.
Aiheesta muualla

Kuvia tai muita tiedostoja aiheesta Aleksei Pisemski Wikimedia Commonsissa
Air Canada Jazz

| Air Canada Jazz |
| --- | --- |

 IATA: QK  –  ICAO: JZA 
Kutsukoodi:  JAZZ
Perustettu:  2001
Laivaston koko:  137
Kohteiden määrä:  84
Solmukohdat:  Toronton Pearsonin kansainvälinen lentoasema  Montreal-Pierre Elliott Trudeaun kansainvälinen lentoasema  Vancouverin kansainvälinen lentoasema  Calgaryn kansainvälinen lentoasema
Emoyhtiö:  Jazz Air Income Fund
Kotipaikka:  Enfield, Nova Scotia
Kanta-asiakasohjelma:  Aeroplan
Allianssi:  Star Alliance
Avainhenkilö(t):  Joseph D. Randell, CEO
Yhtiön sivut:  http://www.flyjazz.ca
Air Canada Jazz on kanadalainen lentoyhtiö. Yhtiö on alun perin Air Canadan omistama, mutta se on myöhemmin luopunut omistuksestaan, nykyisin yhtiön omistaa Jazz Air Income Fund-rahasto (TSX: JAZ.UN). Jazz toimii Air Canadan lentoliikenteen syöttöliikenneyhtiönä. Yhtiön kotipaikka on Halifax Stanfieldin kansainvälinen lentoasema, Enfieldissä, Nova Scotiassa.
Air Canada Jazz lentää 85 kohteeseen Pohjois-Amerikassa ja yhtiön solmukohteita ovat Toronton Pearsonin kansainvälinen lentoasema, Vancouverin kansainvälinen lentoasema, Montreal-Pierre Elliott Trudeaun kansainvälinen lentoasema ja Calgaryn kansainvälinen lentoasema. Kesäkuussa 2009 Air Canada jazz työllisti 4 932 henkilöä.
Historia

Yhtiö perustettiin vuonna 2001 yhdistämällä Air Canadan omistamat syöttöliikenneyhtiöt Air BC, Air Nova, Air Ontario ja Canadian Regional Airlines.
Vuonna 2006 ACE Aviation Holdings (Air Canadan emoyhtiö) luopui yhtiön omistuksesta myytyään kaikki omistamansa Air Canada Jazzin osakkeet.
Elokuussa 2008 Air Canada Jazz poisti koneistansa matkustajien pelastusliivit alentaakseen polttoainekustannuksia. Lentoyhtiö neuvoo matkustajia käyttämään istuintyynyjä kellukkeina mahdollisen veteenlaskeutumisen jälkeen. Yhtiön mukaan lähes ainoastaan Manner-Kanadan yllä lentävän yhtiön koneiden laskeutuminen veteen on erittäin epätodennäköistä.
Laivasto

| Lentokone | Käytössä | Matkustajamäärä |
| --- | --- | --- |
| Bombardier CRJ100 | 24 | 50 |
| Bombardier CRJ200 | 33 | 50 |
| Bombardier CRJ705 | 16 | 75 |
| Bombardier Dash 8-100 | 36 | 37 |
| Bombardier Dash 8 Q300 | 28 | 50 |
| Yhteensä | 137 |  |
Aiheesta muualla

Kuvia tai muita tiedostoja aiheesta Air Canada Jazz Wikimedia Commonsissa
Star Allianceen kuuluvat lentoyhtiöt
| --- | --- |
Jäsenet:   Aegean Airlines  Air Canada  Air China  Air India  Air New Zealand  All Nippon Airways  Asiana Airlines  Austrian Airlines  Avianca  Brussels Airlines  Copa Airlines  Croatia Airlines  EgyptAir  Ethiopian Airlines  EVA Air  LOT Polish Airlines  Lufthansa  Shenzhen Airlines  Singapore Airlines  South African Airways  Swiss International Air Lines  TAP Air Portugal  Thai Airways International  Turkish Airlines  United Airlines 
Entiset jäsenet:   Adria Airways  Ansett Australia  Avianca Brasil  Blue1  British Midland International  Continental Airlines  Mexicana  Scandinavian Airlines  Shanghai Airlines  Spanair  TACA Airlines  TAM Airlines  US Airways  VARIG 
Air Canada Jazzin Bombardier RJ
Anja Lanér

Anja Mariann Lanér (s. 13. marraskuuta 1945 Helsinki) on helsinkiläinen taideaineiden opettaja ja kirjailija.
Lanér on valmistunut ylioppilaaksi Tehtaanpuiston yhteiskoulusta 1966. Hän suoritti Yleisradion toimittajakurssit radio- ja TV-linjalla 1967–1969 ja opiskeli Helsingin yliopiston piirustuslaitoksella 1966–1968. HuK- tutkinnon Lanér suoritti Helsingin yliopistossa 1972 (teatteritiede, taidehistoria sekä tiedotusoppi sivuaineena Tampereen yliopistossa). Anja Lanér toimi Yleisradion freelance-toimittajana 1968–1972, kansanopisto- ja kansankorkeakouluopettajana Nurmeksessa, Joutsenossa ja Sipoossa 1972–1985. Vuosina 1985–2003 hän toimi Kuntokallio-Säätiön ylläpitämän Vanhustyön koulutus- ja tutkimuskeskuksen (vuodesta 2002 Ikäinstituutti) koulutussuunnitelijana ja tiedottajana. Oman toimensa ohella radiotoimittajana Lanér on tehnyt viikoittain radio-ohjelmaa "Kuntokalliokanava" Helsingin Lähiradiossa 1990–2003 ja vuodesta 2003 "Kulttuuri A&T" KSL-Radiossa Lähiradiossa, vuodesta 2010 Radio Moreenissa Tampereella. Vuosina 2003–2010 Lanér on toiminut vapaana kirjoittajana ja luennoitsijana ja vuodesta 2011 lähtien Kulttuuri A&T Oy:n varatoimitusjohtajana.
Kuntokallio-Opiston taideaineiden opettajana Anja Lanér suunnitteli ja toteutti yhdessä taiteilija Kylli Kosken kanssa yli 30 kuvataidekurssia. Näiden kurssien myötä syntyi Kosken ja Lanérin kirjallinen yhteistyö, jonka tuloksena on julkaistu muun muassa Kylli Kosken elämäkerta sekä sarja radiohaastatteluja Kuntokallio-kanavalle ja KSL-Radioon.
Anja Lanér toimi vuonna 1998 perustetun Kylli Koski -seuran ensimmäisenä puheenjohtajana.
Teokset

Ruusuillatanssija, Kylli-täti elämäntaiteilija, WSOY 1989
Täyttä elämää, Eläkeikä – mahdollisuuksien aika, yhdessä Tapani Sihvolan kanssa, WSOY 1990
Kyllin kanssa kasvotusten, WSOY 1993
Kylli ja Antti, Gummerus 1994
Sanat kuin elämänilo, Kylli Kosken elämänfilosofia, WSOY 1996
Kylli ja isä, Pilot-kustannus 2008
Anne Samson

Anne Adele Samson (27. helmikuuta 1891 – 29. marraskuuta 2004) oli kanadalainen nainen, josta tuli 111-vuotiaana vanhin tunnettu kanadalainen. Hänestä tuli vanhin nunna 4. toukokuuta 2003, jolloin hänen ikänsä ohitti Augustine Teissierin (1869–1981) iän. Vuonna 2004 Samson pääsi kymmenen maailman pitkäikäisimmän henkilön joukkoon. Hän kuoli hoitokodissa 113-vuotiaana vuonna 2004. Samsonin kuoltua hänen paikkansa Kanadan vanhimpana elossa olevana henkilönä otti Julie Winnefred Bertrand.